**Dijelimo znanje i rastimo zajedno**

Dana 20.4.2021. održano je naše prvo predavanje i radionica pod nazivom ***Dijelimo znanje i rastimo zajedno*** s ciljem da djelatnici OŠ kraljice Jelene međusobno uče jedni od drugih.

Današnji susret je bio tematski vezan za rad na **eTwinning** platformi.



Kolegice Nives Bogdan i Zdenka Jerković su zainteresiranim kolegama predstavile rad na eTwinning platformi, od registracije na eTwinning, uključivanja u događanja, projekte na eTwinning live, stručna usavršavanja, povezivanja s kolegama i sve ostale aktivnosti koje platforma nudi. U drugom dijelu učiteljica Zdenka prikazala je dosadašnje projektne aktivnosti eTwinning projekta **Naj biljke i životinje Hrvatske** i uputila kolege u buduće aktivnosti. U zadnjem dijelu učiteljica Nives prošetala je i **Twinspaceom** projekta **Let's Live Sustainably** i upoznala kolege sa završnim projektnim aktivnostima.



Bilo je vrlo korisno i zanimljivo. Veselimo se novom susretu i razmjeni znanja zainteresiranih kolega!

Sanja Matić, pedagoginja